L’alumnat del taller d’alfabetització informàtica rep els seus diplomes de final de curs
2025-07-24

L’aula d’informàtica del Centre Socioeducatiu Díaz Pintado ha acollit el lliurament de diplomes a l’alumnat dels cursos i tallers d’alfabetització informàtica que, de manera gratuïta, ofereix l’Ajuntament de Burjassot per a ajudar les persones adultes a disminuir la seua bretxa digital.

L’alumnat va rebre els seus diplomes de la mà de la regidora de Serveis Socials, Manuela Carrero, qui va agrair l’aprofitament del curs per part de totes i tots els inscrits a l’edició d’enguany que tindrà continuïtat en el 2025, amb dues noves convocatòries.

Amb els tallers i cursos d’alfabetització informàtica o d’accés a les noves tecnologies, es vol augmentar el coneixement de la ciutadania sobre les TIC i el seu nivell de competències per a poder treballar amb ordinadors i aplicacions informàtiques.